Прызнаюся, што ў апошні час я стаў чытаць значна менш, чым раней. З папяровых выданняў чытаю “Народную волю” і “Свободные новости”, таму што з гэтымі газетамі ў нас ёсць супольныя праекты, скажам там. Мы там друкуем матэрыялы нашых круглых сталоў. Чытаю “Нашу ніву”, бо яна усё ж-такі мае сваю нішу. “БелГазету” не чытаю. Раней яна мне падавалася больш цікавай, чым зараз — там была нядрэнная аналітыка ў сферы эканомікі. “Белорусы и рынок” зараз час ад часу даюць аналітыку, якую можна чытаць. Калі ў самалёце прапануюць гэтую газету, я яе абавязкова бяру.